מספר פנימי: 2019888

הכנסת העשרים

**יוזמת:**  **חברת הכנסת** **קארין אלהרר**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הצעת חוק חופש המידע (תיקון – הסדרי אכיפה), התשע"ז–2017

|  |  |  |  |  |  |  |
| --- | --- | --- | --- | --- | --- | --- |
|  |  |  | | | | |
| תיקון סעיף 4 | 1. | בחוק חופש המידע, התשנ"ח–1998[[1]](#footnote-2) (להלן – החוק העיקרי), בסעיף 4(א), הסיפה החל במילים "את רשימת הרשויות הציבוריות" תסומן "(1)", בפסקה (1) המילה "את" – תימחק, ואחריה יבוא: | | | | |
|  |  | "(2) רשימת הגופים שבשליטתה או בהחזקתה אשר חוק זה אינו חל עליהם; רשימות כאמור בפסקה זו יעודכנו אחת לשנה." | | | | |
| תיקון סעיף 5 | 2. | בסעיף 5 לחוק העיקרי, בסופו יבוא: | | | | |
|  |  | "(ד) שר המשפטים יפרסם אחת לשנה, באתר האינטרנט של משרד המשפטים, אילו רשויות ציבוריות הפרו את חובתן לפי סעיף קטן (א) ואת משך זמן ההפרה. | | | | |
|  |  | (ה) הממשלה תהא רשאית לעכב העברת חמישית מן הכספים שעליה להעביר לרשות ציבורית אשר לא פרסמה דין וחשבון שנתי שלושה פעמים בחמש השנים האחרונות; פרסום שר המשפטים לפי סעיף קטן (ד) יהווה ראיה לכאורה לאי פרסום כאמור." | | | | |
| תיקון סעיף 6 | 3. | בסעיף 6 לחוק העיקרי, בסופו יבוא: | | | | |
|  |  | "(ד) מבלי לגרוע מן האמור בסעיפים קטנים (א) עד (ג) יוצגו כל ההנחיות המנהליות הכתובות שעל פיהן היא פועלת, וכל חוקי העזר בעלי נגיעה או חשיבות ציבורית, של רשות ציבורית ושל רשות מקומית, בהתאמה, באתרי האינטרנט של רשויות אלה." | | | | |
| תיקון סעיף 7 | 4. | בסעיף 7 לחוק העיקרי – | | | | |
|  |  | (1) לאחר סעיף קטן (ב) יבוא: | | | | |
|  |  |  | "(ב1) אי מתן הודעה על ידי הממונה או על ידי ראש רשות ציבורית על הארכת התקופה כאמור בסעיפים קטנים (ב) ו-(ג) דינו כהסכמת הרשות להעמיד את המידע לרשות המבקש."; | | | |
|  |  | (2) בסעיף קטן (ד), אחרי "במועד מאוחר יותר" יבוא "אשר לא יארך מ-60 ימים מן המועד האחרון המותר להחלטת הרשות בבקשה לפי סעיפים קטנים (ב) עד (ג) לעיל"; | | | | |
|  |  | (3) בסעיף קטן (ו), במקום הסיפה החל במילים "לפי הוראות חוק" יבוא "לפי הוראות סעיף 17; בהחלטה יצוין אם קיימות חלופות להעמדת מידע זהה או דומה לרשות המבקש ומהן; הודיע המבקש על רצונו לממש איזה מן החלופות – יועמד המידע לרשותו בתוך 15 ימים מן המועד בו מסר את הודעתו לרשות."; | | | | |
|  |  | (4) לאחר סעיף קטן (ו) יבוא: | | | | |
|  |  |  | "(ז) החלטה לדחות בקשה לקבלת מידע תיחתם על ידי ראש הרשות הציבורית באופן אישי." | | | |
| תיקון סעיף 8 | 5. | בסעיף 8 לחוק העיקרי – | | | | |
|  |  | (1) בפסקה (1), אחרי "בלתי סבירה" יבוא "בהתחשב במידע המבוקש ובהיקפו"; | | | | |
|  |  | (2) בפסקה (2), אחרי "המידע" יבוא "כולו"; | | | | |
|  |  | (3) בפסקה (5), אחרי "רשות ציבורית אחרת" יבוא "ואינו קיים בידי הרשות הציבורית אליה הוגשה הבקשה." | | | | |
| תיקון סעיף 9 | 6. | בסעיף 9 לחוק העיקרי – | | | | |
|  |  | (1) בסעיף קטן (א)(1), אחרי "יש חשש" יבוא "של ממש"; | | | | |
|  |  | (2) בסעיף קטן (ב) – | | | | |
|  |  |  | (1) בפסקה (1), אחרי "עלול לשבש" יבוא "באופן משמעותי"; | | | |
|  |  |  | (2) בפסקה (2), בסופה יבוא "אם טרם גובשה באותו נושא כל מדיניות בעבר"; | | | |
|  |  |  | (3) בפסקה (3), אחרי "פרטי משא ומתן" יבוא "אשר טרם הושלם", ואחרי "אדם שמחוץ לרשויות" יבוא "ואולם אין באמור עילה לאי מסירת המידע על עצם קיומו של משא ומתן, להבדיל מפרטיו"; | | | |
|  |  |  | (4) בפסקה (4), אחרי "התייעצויות פנימיות" יבוא "או פרטי דיונים פנימיים"; | | | |
|  |  |  | (5) בפסקה (5), אחרי "שאין לו" יבוא "כל". | | | |
| תיקון סעיף 10 | 7. | בסעיף 10 לחוק העיקרי, אחרי "שבגילוי המידע" יבוא "לרבות". | | | | |
| תיקון סעיף 11 | 8. | בסעיף 11 לחוק העיקרי, אחרי "וניתן לגלות את המידע" יבוא "כולו או חלקו", ובמקום "נעשו שינויים או השמטות כאמור, תציין זאת הרשות", יבוא "השמטות או שינויים כאמור ייעשו במידה המינימלית האפשרית ויצוינו על ידי הרשות באופן פרטני". | | | | |
| תיקון סעיף 12 | 9. | בסעיף 12 לחוק העיקרי, אחרי "בדבר זכויותיו" יבוא "או ענייניו". | | | | |
| תיקון סעיף 13 | 10. | בסעיף 13 לחוק העיקרי – | | | | |
|  |  | (1) בסעיף קטן (א) אחרי "לצד השלישי, בכתב" יבוא "בתוך 30 יום ממועד הגשת הבקשה," ואחרי "הוראות כל דין" יבוא "שיפרט בהודעתו; לא הודיע כאמור – ייחשב הדבר להסכמה;" | | | | |
|  |  | (2) בסעיף קטן (ג), במקום הסיפה המתחילה במילים "בטרם הוחלט לדחותה לפי העניין", יבוא "בטרם חלפו 30 ימים ממועד המצאת החלטתה לצד השלישי.". | | | | |
| תיקון סעיף 14 | 11. | בסעיף 14 לחוק העיקרי, בסעיף קטן (א) – | | | | |
|  |  | (1) בפסקה (8), אחרי "שנוצר לצרכי חקירה" יבוא "כל עוד לא נסתיים הליך משפטי הנוגע אליו"; | | | | |
|  |  | (2) בפסקה (11), אחרי "לגבי ההליכים בפניה" יבוא "אך מידע כאמור לא יהיה חסוי בפני אותו אדם או שלוחו"; | | | | |
|  |  | (3) בפסקה (12), בסופה יבוא "אך מידע כאמור לא יהיה חסוי בפני מי שעניינו הוא נושא התלונה, אלא אם קבע זאת הנציב מטעמים מיוחדים שיפרט בהחלטתו". | | | | |
| הוספת סעיף 19א | 12. | בחוק העיקרי, לאחר סעיף 19 יבוא: | | | | |
|  |  | "אי מסירת מידע – עוולה | | | 19א. | (א) דין מעשה ומחדל בניגוד להוראות חוק זה כדין עוולה לפי פקודת הנזיקין [נוסח חדש][[2]](#footnote-3). |
|  |  |  |  |  |  | (ב) לא תוגש תובענה לפי סעיף זה, אלא אם פנה התובע קודם לכן לרשות הציבורית הנוגעת בדבר, והודיע לה כי בדעתו להגיש תביעה, ואיפשר לה להעביר לידיו את המידע המבוקש בתוך 14 יום ממועד פנייתו. |
|  |  |  |  |  |  | (ג) במשפט בשל עוולה לפי סעיף זה רשאי בית המשפט לחייב את הנתבע לשלם לנפגע פיצוי שלא יעלה על 50,000 שקלים חדשים, ללא הוכחת נזק; הסכומים האמורים בסעיף זה יעודכנו ב-16 בכל חודש, בהתאם לשיעור עליית המדד החדש לעומת המדד הבסיסי; |
|  |  |  |  |  |  | (ד) לעניין סעיף קטן זה - |
|  |  |  |  |  |  | "מדד" – מדד המחירים לצרכן שמפרסמת הלשכה המרכזית לסטטיסטיקה; |
|  |  |  |  |  |  | "המדד החדש" – מדד החודש שקדם לחודש העדכון; |
|  |  |  |  |  |  | "המדד הבסיסי" – מדד חודש ספטמבר 2009." |
|  |  |  | | | | |

דברי הסבר

הצעת חוק זו באה לתקן את חוק חופש המידע, הסובל כיום מבעיות רבות ביישומו ובסחבת בירוקרטית מלאה המרתיעה אזרחים רבים ממימוש זכותם לקבלת מידע.

רשויות ציבוריות רבות עדיין מתייחסות לסד הזמנים הקובע בחוק כאל המלצה בלבד, ואינן רואות בבקשות חופש מידע חלק אינטגרלי מתפקידן. פעמים רבות גורמות הרשויות למבקש המידע להמתין עד לחלוף תקופת הזמן הקבועה בחוק, על כל הארכותיה האפשריות. התוצאה היא שרק פונים נחושים ובעלי אמצעים מסוגלים לצעוד בנתיב הארוך והמייגע של בקשת חופש מידע.

לפיכך, נדרש שינוי חקיקתי שיגרום לרשויות להקפיד על עמידה בזמנים, בכך שיטיל סנקציה הולמת על עיכובים שאינם מוצדקים. הצעת החוק באה לקדם את אכיפתן של ההוראות המרכזיות של חוק חופש המידע על ידי הוספת מסד חיוני של אחריות לאי קיום הוראות אלה, מסד שעד כה נעדר מנוף החוק.

הצעת החוק מבקשת לקדם את אכיפת החוק על ידי אמצעים אלה:

1. רשות ציבורית שתפר את חובת הדיווח השנתי שלה יותר משלוש פעמים ברציפות, תהא חשופה להטלת סנקציה תקציבית. כך יקבל ביטוי העיקרון לפיו רשויות ציבוריות העומדות בחובת הגילוי כלפי הציבור, תהיינה זכאיות ליהנות מכספי הציבור.

2. הוספת הוראה לחוק הקובעת כי רשות ציבורית שתפר את הוראות החוק בדבר מסירת מידע לאדם הזכאי לכך, תהווה עוולה בנזיקין המזכה את מי שזכאי לקבלת המידע בפיצוי ללא הוכחת נזק בסכום מינימלי של 50,000 ש"ח. קביעת הסכום מבקשת להרתיע את הרשויות מפני גרירת רגליים במילוי הוראות החוק. כמו כן, על מנת למנוע תביעות קנטרניות, התובע יחויב במתן הודעה לרשות וכן מתן הזדמנות לרשות לתקן טרם פניה להליך המשפטי;

3. על הגופים הציבוריים החייבים בחובת גילוי תוטל חובות הודעה מוקדמת על ארכות במתן תשובה לבקשה, כך שמסגרת ההארכה תהא ידועה מראש ותינתן למבקש הודעה על כך מבעוד מועד.

1. ס"ח תשנ"ח, 226. [↑](#footnote-ref-2)
2. דיני מדינת ישראל [נוסח חדש], נוסח חדש 10, עמ' 266. [↑](#footnote-ref-3)